เริ่มเล่น เล่นเกม
คุณจะต้องใช้อุปกรณ์สามอย่างด้วยกัน: ไม้คิว โต๊ะ และลูกบอล คงเดาได้เองนะว่าชิ้นไหนคืออะไร   เลือกขนาดไม้คิวที่เหมาะสมกับรูปร่างของคุณ ไม้คิวส่วนใหญ่จะยาว 58 นิ้ว (147 ซม.) แต่ก็มีให้เลือกใช้ทั้งขนาดที่สั้นกว่าและยาวกว่า ส่วนหัวไม้คือส่วนที่สำคัญที่สุด (มันจะอยู่ตรงปลายด้านที่แคบกว่าและคุณจะต้องใช้ปลายด้านนี้ตีลูก) หัวไม้จะมีความแตกต่างตั้งแต่แบบนิ่มไปจนถึงแบบแข็ง ถึงแม้ว่าผู้เล่นมือใหม่จะเหมาะกับการใช้หัวไม้กลางๆ หรือค่อนไปทางนิ่มก็ตาม. โต๊ะพูลจะมีขนาดมาตรฐานสามขนาดด้วยกัน: 7, 8, และ 9 ฟุต สมาคมบิลเลียดแห่งอเมริกากำหนดว่าโต๊ะพูล "ที่ถูกกฎ" สามารถเป็นโต๊ะใดก็ได้ที่มีขนาดความยาวเป็นสองเท่าของความกว้าง เช่น โต๊ะขนาด 7 ฟุตจะมีความยาว 7 ฟุตและความกว้าง 3.5 ฟุต ถ้าคุณเล่นบนโต๊ะที่เล็กกว่า ก็อาจต้องใช้ไม้คิวที่สั้นกว่า ส่วนทางด้านลูกพูลนั้น มันจะมีเลขคู่กับเลขคี่ เป็นแบบมีสีพื้นที่เรียกลูกเกลี้ยงและแบบมีลาย กับส่วนที่สำคัญที่สุด คือมีลูกหมายเลข 8 กับลูกคิวบอล ลูกคิวบอลจะมีสีขาวล้วน หนักกว่าลูกอื่นเล็กน้อย และจะเป็นลูกเดียวที่ต้องแทงโดยตรงตลอดเกม การจะเล่นพูล ก่อนอื่นคุณต้องสามารถเข้าใจกฎกติกาและศัพท์ที่ใช้ การทำตัวให้คุ้นเคยกับคำพูดที่ใช้ในเกมจะทำให้เรียนรู้ได้ง่ายและไวขึ้น   "การแทงเปิด" จะเกิดขึ้นตอนต้นเกมเมื่อผู้เล่นคนหนึ่งแทงไม้เปิดไปที่ลูกเป้าทั้งสิบห้าลูก มันเป็นลูกเปิดโต๊ะ บางคนก็จะแทงเปิดไปตรงกลางแนวไปเลยแต่บางคนก็จะแทงเปิดแบบเล่นมุม การแทงเปลี่ยนจะเกิดเมื่อลูกคิวบอลกระโดดตกโต๊ะหรือกลิ้งลงหลุม ตกลงกฎเรื่องการแทงเปลี่ยนก่อนจะเริ่มเล่นเกมใดๆ เป็นเรื่องปกติที่ผู้เล่นที่ไม่ได้รับการแทงเปลี่ยนจะได้รับอนุญาตให้วางลูกคิวบอลตรงจุดใดก็ได้ภายในบริเวณ "ห้องครัว" เมื่อถึงตาของพวกเขา นี่คือบริเวณระหว่างชิ่งล่าง (head rail) กับเส้นเมือง (head string) หรือพูดง่ายๆ ก็คือ บริเวณที่อยู่ระหว่างขอบโต๊ะกับจุด diamond ที่สอง ตอนนี้ให้ยึดแต่กับการเล่นพูลแบบ 8 ลูกมาตรฐานก่อน เห็นได้ชัดว่าการรู้กฎเป็นวิธีเดียวที่จะเอาชนะได้   ใช้แร็คสามเหลี่ยม "ตั้ง" ลูกพูล 15 ลูก แต่ละคนก็อาจมีวิธีการตั้งลูกแตกต่างกันไป แต่ให้แน่ใจว่าลูกหมายเลข 8 นั้นอยู่ตรงกลาง การเข้าเบรกของผู้เล่น ถ้าเขาสามารถแทงลูกบอลลงหลุม เขาจะขานเลือกกลุ่มของลูกเป้า (ไม่ว่าจะเป็นลูกเกลี้ยงหรือลูกลาย) สำหรับช่วงนั้นของเกมและจะได้แทงต่อ ผู้เล่นคนอื่นจะเล่นได้แต่ลูกที่เขาไม่ได้ขานไว้เท่านั้น ถ้าผู้เล่นแทงลูกบอลหลายแบบลง พวกเขาต้องเลือกว่าจะเอาลูกไหน  ผู้เล่นทั้งคู่ทำการแทงลูกพูลทั้งหมดลงหลุมจนกระทั่งเหลือแต่ลูกหมายเลข 8 ผู้เล่นคนแรกที่สามารถแทงลูกบอลหมายเลข 8 ลงหลุมจะเป็นผู้ชนะ  หากผู้เล่นคนหนึ่งแทงลูกเป้าของผู้เล่นคนอื่นลงหลุมโดยไม่ได้ตั้งใจ จะถูกนับเป็นประโยชน์ของผู้เล่นอีกคน ถ้าผู้เล่นคนหนึ่งบังเอิญแทงลูกหมายเลข 8 ลงหลุมก่อนที่ลูกพูลลูกอื่นของพวกเขาลงหลุม นับว่าพวกเขาแพ้ หากผู้เล่นคนหนึ่งแทงลูกหมายเลข 8 ตกโต๊ะ ก็ถือว่าพวกเขาแพ้โดยอัตโนมัติ แต่ละคนมีวิธีการจับไม้ต่างกันไป ถ้าคุณถนัดขวา ให้ถือปลายไม้ด้วยมือขวาแล้ววางปลายไม้ด้านที่แคบกว่าไว้บนมือข้างซ้าย ถ้าคุณถนัดซ้ายก็ทำสลับข้างกัน   สำหรับตำแหน่งการวางมือที่ดีนั้น ลองวางนิ้วชี้เหนือไม้ (งอนิ้ว) แล้วสอดนิ้วโป้งไว้ใต้ไม้ นี่เป็นวิธีพื้นฐานที่ดีในการวางมือให้อยู่ในตำแหน่งเพราะคุณสามารถควบคุมไม้ได้หมดจด อย่าลืมกำไม้ให้แน่นด้วย  บางคนอาจเลือกที่จะวางไม้บนนิ้วชี้ ในขณะที่บางคนอาจวางไม้ระหว่างร่องนิ้ว ทดสอบหลายๆ แบบเพื่อดูว่าแบบไหนให้ผลลัพธ์ที่ดีกว่ากัน มือข้างนี้จะไม่ขยับ จะขยับแต่เพียงแขนด้านหลังเวลาแทงลูก   เท้าควรจะแยกออกจากกันกว้างกว่าช่วงไหล่เล็กน้อยและทำมุม 45 องศา ระหว่างการฝึกแทงลูก สายตาควรเล็งสลับจากจุดกระทบบนลูกคิวบอลไปยังจุดที่คุณเล็งเป็นเป้าสำหรับลูกเป้าหมาย วางแนวหัวไม้ให้ตรงกับลูกคิวบอล แล้วแทงออกไปเลย! ฟังดูง่าย ใช่ไหมล่ะ?  ในฐานะผู้เล่นมือใหม่ ให้เล็งไปยังการแทงลูกคิวบอลตรงๆ เน้นๆ เล็งอย่างกับว่าคุณต้องการแทงลูกเป้าหมายนั้นตรงๆ เห็นจุดที่คุณจะแทงโดนถ้าสามารถทำได้หรือเปล่า ใช่แล้ว ตอนนี้ก็เล็งที่จะให้ลูกคิวบอลไปชน จุดนั้น บนลูกเป้า ทดลองแทงลูกช้าๆ ง่ายๆ บางทีการแทงลูกเบาๆ ก็ช่วยให้ลูกบอลวิ่งไปตามขอบโต๊ะหรือค้างอยู่ในตำแหน่งที่ป้องกันการรุกของคู่ต่อสู้ได้ดีกว่า พอตอนนี้คุณแทงลูกหมายเลข 8 ลงหลุมได้แล้ว ทำไมต้องหยุดเพียงแค่นี้ล่ะ?  ลอง "พูลแบบใครดีใครได้" ผู้เล่นแต่ละคนเลือกลูกบอลตามหมายเลข (ถ้าเล่น 2 คนก็เป็น 1-7 กับ 9-15; ถ้าเล่นกัน 3 คนก็จะเป็น 1-5, 6-10, 11-15) ตามลูกพูล เป้าหมายของเกมนี้คือการแทงลูกบอลของฝ่ายตรงข้ามลงหลุมและให้เหลือแต่เฉพาะลูกของเราบนโต๊ะ คนสุดท้ายที่ยังมีลูกบอลของตนอยู่บนโต๊ะจะเป็นฝ่ายชนะ ลองแบบบอล 9 ลูก นี่เป็นเกมที่พึ่งพาโชคสักหน่อย แต่เกมส่วนใหญ่ก็ต้องพึ่งพามันทั้งนั้น เป้าหมายของเกมนี้คือการแทงลูกบอลลงหลุมเรียงตามลำดับหมายเลขจาก 1-9 แต่ละฝ่ายจะสลับกันออกมาแทงจนกว่าจะถึงลูกหมายเลข 9 คนที่สามารถยิงลูกหมายเลข 9 ลงหลุมเป็นฝ่ายชนะ ผู้เล่นคนหนึ่งอาจสามารถแทงลูกตั้งแต่ 1-8 ลงหลุมแต่ก็ยังแพ้ได้ ความมันอยู่ที่ตรงนี้แหละ! มีสมาธิและเล็งไปที่ลูกบอลเสมอ พยายามตัดสิ่งกวนตากวนใจออกไปให้มากที่สุด   อย่ามั่นใจจนเกินไปหรือหงุดหงิด โต๊ะสามารถเปลี่ยนเที่ยวแทงได้ในชั่วพริบตา ให้เน้นไปที่การแทงลูกให้ดียิ่งขึ้น ไม่ใช่เน้นไปที่จะเอาชัยชนะ ให้ตัวเองได้อุ่นเครื่องสักเกมก่อน พอเด็กๆ ไม่วิ่งวุ่นวาย และปิดทีวีไปแล้ว อีกทั้งกล้ามเนื้อเริ่มจดจำสิ่งที่ได้เรียนมา คุณก็จะเห็นพัฒนาการ
ทำความคุ้นเคยกับอุปกรณ์การเล่น. เรียนรู้ศัพท์. จดจำกฎให้หมด. ฝึกแทงให้ช่ำชอง. แทงลูก. ผลัดเปลี่ยนแบบอื่น. มีสมาธิ.
https://www.wikihow.com/Play-Pool https://www.wikihow.com/Play-Pool
Getting Started Playing the Game